Jeg har netop talt med Apple Support i Danmark, omkring min oplevelse ved Humac.dk. Den søde dame forklarede, at jeg er langt fra den eneste kunde, som har haft fortalt dem deres problemer med Humac. Hun kunne garantere, at Apple vil overholde deres leveringsfrist modsat Humac. Hun fortalte bl.a om et eksempel på en kunde, som havde bestilt en MacBook i oktober, og 3mdr. efter stadig intet modtaget! Hvor Humac ikke ville refundere kunden. Hun forklarede mig, at hun fortalte kunden at det ikke kunne passe, da vi i Danmark har en god forbrugerlovgivning, og at hun håbede kunden endte med at få sine penge tilbage.Jeg bestilte personligt selv en MacBook Pro hos Humac i fredags, og blev kontaktet hurtigt igen. De ville have jeg skulle uploade billed-id, fordi noget gik galt i bestillingen. Det gjorde jeg så, og de kørte ordren igennem. Jeg fik en mail om at alt var i orden, og jeg ville modtage et Track & Trace nr. når min varer blev sendt. Pengene blev da også trukket i fredags med det samme.Mandag taler jeg i telefon med Humac support, hvor kundeservice fortæller mig, at deres lager har travlt og at de vil sende min Mac afsted senest slutningen af dagen. Torsdag (I dag) har jeg intet T&T nr. modtaget, og før jeg ringede til Apple og skrev denne anmeldelse, havde jeg lige fat i Humacs kundeservice både telefonisk og i chat. I telefonen gjorde jeg opmærksom på mine bekymringer, om at blive løjet for af kundeservice omkring at de ville sende den, og alle de Trustpilot anmeldelser jeg læser omkring dem. Mange på Trustpilot siger det samme som mig, og at der må være noget om snakken.Han undskylder med Corona, travlhed på varehuset og til anmeldelserne på Trustpilot lægger han skylden over på kunderne. Der var en konkret anmeldelse jeg nævnte overfor ham, om en kunde der havde en defekt MacBook og skulle betale 10% af den fulde pris, hvorefter han sagde at den ikke var defekt.Han forklare at, hvis jeg bestiller hos Apple kan jeg også forvente en lang leveringstid. Forskellen er dog bare her, at Apple kan garantere indenfor 2-4 uger hvorimod hende fra Apple Support og andre kunder fra Trustpilot kunne bekræfte mig i, at man nemt kan vente alt fra 6 uger til 3+ mdr. på sin bestilling hos Humac. Selvfølgelig er det noget han siger, for at afskrække mig fra at afbestille hos dem, og bestille den direkte fra Apple. Humac giver ikke noget for deres kunder, de holder dig gerne hen. Som hende fra Apple Support nævnte, kan de blive ved med at udskyde og udskyde. Jeg lugtede fælden hurtigt, takket været Trustpilot og Apple support, og skrev i dag til Humac at jeg ville bruge min 14 dages fortrydelsesret. De holder dig hen, for at tilsydenladene lade de 14 dage gå. Som vil stille dig i en dårligere situation som forbruger. Jeg ved det er en alvorlig anklage at komme med, og jeg kan ikke bevise det, men andet giver ikke mening efter det jeg har hørt og læst!I min chat dialog med Humac, kunne medarbejderen ikke forstå, at jeg kunne blive lovet i mandags at den ville blive sendt samme dag.Han fortalte mig, at jeg var nr. 25 i køen til produktet, og de kun havde 6 på lager. At han ikke kunne se hvornår de fik nye fra Apple. Han kunne hellere ikke give mig en leveringsdato! Jeg spurgte om, hvornår den ville leveres og han kunne simpelthen ikke give mig en dato. Det er godt nok yderst besynderligt og skummelt. Jeg har dog aldrig oplevet noget lignende!!! Jeg skrev straks en mail til dem, og afbestilte produktet straks. Jeg har en aftale med hende fra Apple Support om at købe den direkte fra Apple, når Humac refundere mine penge. Vi krydsede fingre på mine vegne, og hun sendte mig en mail med hendes kontaktoplysninger, til når jeg er klar til at fortage købet hos Apple.Til alle jer andre på Trustpilot! Læs endelig de andre anmeldelser. Det her er et gengående problem for Humac! Jeg læste om en der skulle betale 500 kr. fordi opdateringen af hans Mac gik galt, og det tog Humac 3 dage om at gøre. Dengang min opdatering på min gamle Mac gik galt, ringede jeg blot til Apple Support som vejledte mig helt gratis. Det eneste man skulle gøre var at holde 3 knapper nede, så Mac'en går i Internet Recovery. Super nemt.Mit råd er at prøve Apple før I prøver Humac.UPDATE:Skrev til Humacs support chat for en sikkerhedsskyld, om de havde modtaget min ordrer anullering på mail. Det havde de ikke, så jeg sendte den igen til nøjagtig samme mailadresse, samme emne og besked. Jeg tilføjede dog et att. og så navnet på ham i kundeservice. Så fik de den, og jeg blev refunderet samme dag.Har netop bestilt samme Mac hos Apple og jeg får min levering senest mandag. Meget mere professionelt, end at slet ikke kunne få en dato af Humac.